Det oplyser vagtchefen hos Nordjyllands Politi torsdag morgen. Det var tilsyneladende den 64-årige mands hustru, der i forbindelse med et voldsomt skænderi pludselig tog en kniv og stak i maven på manden. Knivstikkeriet skete i deres fælles hjem i Aars. Manden blev efterfølgende kørt på sygehuset i hvad der beskrives som yderst kritisk tilstand, og først torsdag morgen kunne han meldes uden for livsfare. Den 55-årige hustru fremstilles torsdag i grundlovsforhør sigtet for forsøg på manddrab.
Den 64-årige mand fra Aars, der onsdag aften blev stukket i maven med kniv, er ikke længere i livsfare.